text: Bhai (Brother) aHADIS URDU ROMAN | हक और बातिल
  1. Imam Reza (as): Bada bhai baap ki jagah par hota hai. (Nawaadirul Ahadees, v1, p145) 2. Rasule Khuda (saww): Insaan apne ...
  ahadith, Bhai (Brother) aHADIS URDU ROMAN
  https://www.qummi.com/2018/07/bhai-brother-ahadis-urdu-roman.html
  Bada bhai baap ki jagah par hota hai.
  (Nawaadirul Ahadees, v1, p145)
  Insaan apne bhai ke zariye taaqat-war banta hai.
  (Hadiyat ush Shia, p10)
  Jis ne apne bhai ki ziyarat ki (mulaaqat ki) uske ghar jaa kar to Allah farmata hai ke tu Mera mehmaan aur Mera zaair (Meri Ziyarat karne wala) hai, teri mehmaani Mere upar hai aur Maine Jannat ko tere liye waajib kiya is liye ke tu apne bhai se mohabbat karta hai.
  (Al Kaafi, v4, p81)
  Apne bhaiyo'n ki mulaqaat - agar che thodi deyr ke liye ho - bahut bada ajr (sawaab) rakhti hai.
  (Al Kaafi, v4, p85)
  5. Imam Baqir (as):
  Jab tum mein se koi apne bhai se miley to chahiye ke Salaam kare aur Musafeha kare. Allah ne is Musafeha se Malaika ko mukarram (ba-izzat / honourable) banaya hai. Pus tum bhi wo karo jo Malaika karte hain.
  (Al Kaafi, v4, p88)
  Koi mard e Momin apne bhai ke haq mein kisi qism ki neki kare to yaqeenan usne Rasule Khuda (saww) se neki ki hai.
  (Nawaadirul Ahadees, v1, p70)
  Jab tumhe tumhare bhai ki zarurat ki khabar miley to usay uski zarurat kehne ki takleef na do. (kehne se pehle uski zarurat poori kar do)
  Jo apne bhai ki Ek pareshani duur kare, Allah uski Akherat ki pareshani duur karega.
  Jo khushnudi e Khuda ke liye apne bhai ko khana khilaata hai aisa hai jaise ek laakh logo'n ko khana khilaya hai.
  Bhai (Brother) aHADIS URDU ROMAN 5394309688157626153